open-index/open-wikipedia-markdown huggingface dataset:
மாநில அருங்காட்சியகம், போபால்

thumb| மாநில அருங்காட்சியகத்தின் உள்ளிருந்து காட்சி
**மாநில அருங்காட்சியகம்,** **போபால்** (*State Museum, Bhopal*) என்பது இந்தியாவின் மத்தியப் பிரதேச மாநிலம், சியாமளா மலையில் அமைந்துள்ள அருங்காட்சியகம் ஆகும். இதன் வடிவமைப்பு மற்றும் மத்தியப் பிரதேசத்தின் சிறந்த கலை மற்றும் கலாச்சாரத்திற்காகப் பிரபலமானது. போபாலின் நினைவுச் சின்னங்கள் மற்றும் அருங்காட்சியகங்களில் இந்த அருங்காட்சியகம் மிக முக்கியப் பங்கு வகிக்கிறது.

## வரலாறு
இந்த அருங்காட்சியகம் 1964-ல் நிறுவப்பட்டது. இதன் புதிய கட்டிடம் 2 நவம்பர் 2005 அன்று மத்தியப் பிரதேச முதல்வர் சிவராஜ் சிங் சௌகானால் திறந்து வைக்கப்பட்டது. இந்தக் கட்டிடம் கட்டிடக்கலை அதிசயமாக உள்ளது. மாநில கலாச்சாரத்தின் சிறந்த கலை அருங்காட்சியகமாக இது குறிப்பிடப்பட்டுள்ளது.

## அமைப்பு
[thumb| அருங்காட்சியகத்தில் 5 தலை [பிள்ளையார்|விநாயகர் சிற்பம்]]
இந்த அருங்காட்சியகத்தில் 16 காட்சியகங்கள் உள்ளன. இவை கருப்பொருளின் அடிப்படையில் வகைப்படுத்தப்பட்டுள்ளன. அருங்காட்சியகத்தில் உள்ள காட்சியகங்கள், தோண்டப்பட்ட பொருட்கள், ஓவியங்கள், கல்வெட்டுகள், கையெழுத்துப் பிரதிகள், உடைகள், அரச சேகரிப்புகள், சிற்பங்கள், ஆவணங்கள், சுதந்திரப் போராட்டத்துடன் தொடர்புடைய கலைப்பொருட்கள், தபால் தலைகள், கையெழுத்துக்கள், மார்பளவுத் தோற்றச் சிற்றோவியங்கள், நாணயங்கள், படைக்கருவிகள் மற்றும் ஆயுதங்கள் போன்றவற்றுடன் வரலாற்றுக்கு முந்தைய கட்டுரைகள் மற்றும் புதைபடிவங்களைக் காட்சிப்படுத்துகின்றன.

1840ஆம் ஆண்டு வெளியிடப்பட்ட உலகின் முதல் தபால் தலையான பென்னி பிளாக் தபால் தலை சேகரிப்பில் உள்ளது. இந்த அருங்காட்சியகத்தில் 8 முதல் 12ஆம் நூற்றாண்டு வரையிலான சிற்பங்களும் உள்ளன. கறுப்பு பளிங்குக்கல் புத்தர் மற்றும் கிமு 200-ல் இருந்த யக்ஷிகளின் சிற்பங்களும் உள்ளன.

இங்கு 12ஆம் நூற்றாண்டில் மால்வாவின் தார் மாவட்டத்தில் நிறுவப்பட்ட சுமார் 80 ஜெயின் வெண்கலங்களின் தொகுப்பையும் கொண்டுள்ளது. தார் மாவட்டம் மத்தியப் பிரதேசத்தின் மேற்குப் பகுதியில் உள்ளது.அருங்காட்சியகத்தின் மற்றொரு சிறப்பம்சம் 6 முதல் 10ஆம் நூற்றாண்டு வரையிலான கல் சிற்பங்களின் சேகரிப்பு ஆகும். ஒன்பது பாறையில் வெட்டப்பட்ட புத்த நினைவுச்சின்னங்களின் தொகுப்பும் காட்சிப்படுத்தப்பட்டுள்ளன.

## கண்ணோட்டம்
* மத்தியப் பிரதேசத்தின் மாநில அருங்காட்சியகம், இந்தியாவின் சிறந்த வடிவமைக்கப்பட்ட அருங்காட்சியகங்களில் ஒன்றாகக் கருதப்படுகிறது. இங்கு இயற்கை ஒளியினால் ஒளியூட்ட  வடிவமைக்கப்பட்ட ஒரு சமகால கட்டிடம் சாய்தளத்துடன் அணுகக்கூடிய பரந்த இடங்களை உள்ளடக்கியது. இந்த அருங்காட்சியகம் கட்டிடக்கலையின் சிறப்பியல்புகளைக் காட்டுகிறது. பிரதான கட்டிடத்தின் உள்ளே, 16 கருப்பொருள் காட்சியகங்கள் உள்ளன. இவை ஒவ்வொன்றும் வரலாற்றுக்கு முந்தைய கட்டுரைகள் மற்றும் தொல்லுயிர் எச்சம், ஓவியங்கள், கையெழுத்துப் பிரதிகள், இராணுவ ஆயுதங்கள், பண்டைய துணி, நாணயங்கள் மற்றும் ஆயுதங்கள், அரச குடும்பங்களின் கலைப்பொருட்கள் மற்றும் கட்டுரைகள். இவை அனைத்தும் இந்தியாவின் சுதந்திரப் போராட்டத்துடன் தொடர்புடையன என்று கூறப்படுகிறது.
* இந்த அருங்காட்சியகத்தில் பாக் குகைகளிலிருந்து அழிக்கப்பட்ட புத்த ஓவியங்கள் மறுவடிவமைப்புடன் 8 மற்றும் 11ஆம் நூற்றாண்டைச் சேர்ந்த 84 அரிய சமண வெண்கல பொருட்கள் உள்ளன. இந்த அருங்காட்சியகத்தில் மகாபாரதம் மற்றும் இராமாயண நிகழ்வுகளுடன் கூடிய சில சிறிய ஓவியங்களும் உள்ளன.

## மேற்கோள்கள்

பகுப்பு:இந்திய நூலகங்கள்
பகுப்பு:மத்தியப் பிரதேச அருங்காட்சியகங்கள்
இராணி பாக்

**இராணி பாக்** (*Rani Bagh*) என்பது பாக்கித்தான் நாட்டின் சிந்து மாகாணம், ஐதராபாத்து நகரில் அமைந்துள்ள ஒரு விலங்கியல் பூங்காவாகும். முன்னதாக தாசு தோட்டம் என்ற பெயரில் அழைக்கப்பட்டு வந்த இது விக்டோரியா மகாராணியின் நினைவாக மீண்டும் இராணி பாக் எனப் பெயர் சூட்டப்பட்டது. 1861 ஆம் ஆண்டில் அப்போதைய வேளாண் தோட்டக்கலை சங்கத்தால் முதலில் ஒரு தாவரவியல் பூங்காவாக நிறுவப்பட்டது. பின்னர் விலங்குகளும் இங்கு கொண்டு வரப்பட்டன.

இராணி பாக் 58 ஏக்கர் (23 எக்டேர்) நிலத்தில் நான்கு பகுதிகளாகப் பிரிக்கப்பட்டுள்ளது. ஈத்கா, அப்பாசு பாய் பூங்கா, மிருகக்காட்சிசாலை மற்றும் புல்வெளிகள், சிறுவர் பூங்காக்கள், மெல்லோட்ட பாதைகள், படகு பயணத்திற்காக 50,000 சதுர அடியில் செயற்கை ஏரி மற்றும் வாகன நிறுத்துமிடம் ஆகியவை நான்கு பகுதிகளாகும்.

ஏறத்தாழ 21 வகையான பாலூட்டிகள், 41 வகையான பறவைகள் மற்றும் 10 வகையான ஊர்வன தவிர, இராணி பாக் விலங்கியல் பூங்காவில் 227 வகையான 3,177 மரங்களும் உள்ளன
## மேற்கோள்கள்

பகுப்பு:சிந்து மாகாணம்
அடல் பிகாரி வாச்பாய் இந்தி விசுவவித்யாலயா

**அடல் பிகாரி வாச்பாய் இந்தி விசுவவித்யாலயா** (*Atal Bihari Vajpayee Hindi Vishwavidyalaya*) என்பது இந்தியாவின் மத்தியப் பிரதேசத்தின் போபாலில் உள்ள ஒரு மாநில பல்கலைக்கழகம் ஆகும். இது 2011 திசம்பரில் நிறுவப்பட்டது.  இந்தி கவிஞரும் இந்தியாவின் முன்னாள் பிரதமருமான அடல் பிகாரி வாச்பாயின் நினைவாக இப்பல்கலைக்கழகம் பெயரிடப்பட்டது. மோகன் லால் சிப்பா பல்கலைக்கழகத்தின் முதல் துணைவேந்தர் ஆவார்.

## வளாகம்
2016ஆம் ஆண்டு நிலவரப்படி, பல்கலைக்கழகம் இரண்டு வாடகை கட்டிடங்களில் தற்காலிகமாகச் செயல்பட்டது. பழைய மத்தியப் பிரதேச சட்டமன்றத்தில் வகுப்புகள் நடைபெறுகின்றது. மத்தியப் பிரதேச முங்காலியா கோட் வளாகத்தில் உள்ள கட்டிடத்தில் நிர்வாகப் பணிகள் நடைபெற்று வந்தது. முங்காலியா கோட்டில் 50 ஏக்கர் (0.20 கிமீ2) பரப்பளவில் பல்கலைக்கழகத்திற்காக கட்டிடங்கள் கட்ட 2013-ல் பணிகள் துவங்கியது.

## இந்தி மொழி
இப்பல்கலைக்கழகம் இந்தி மொழி கல்வியினை ஊக்குவிக்கிறது. 2015ஆம் ஆண்டு இந்திய மருத்துவக் கழகத்திடம் இளநிலை மருத்துவப் பாடத்தின் பாடத் தாள்களை இந்தியில் எழுத அனுமதிக்குமாறு கேட்டுக் கொண்டனர். இருப்பினும் 2017ஆம் ஆண்டில் மாணவர்கள் சேர்க்கை குறைந்ததன் காரணமாகவும் உள்கட்டமைப்பு காரணமாகவும் இத்திட்டத்தை நிறுத்துவது குறித்து பல்கலைக்கழகம் பரிசீலித்தது.

## படிப்புகள்
நவம்பர் 2020-ல், பல்கலைக்கழகம் முதலுதவி சிறப்புப் பட்டப் படிப்பினை தில்லியின் இந்திய முதலுதவி குழுவுடன் இணைந்து பிற முதலுதவி படிப்புகளுடன் வழங்கியது.

## மேற்கோள்கள்

## வெளி இணைப்புகள்

* 

பகுப்பு:இந்தி
பகுப்பு:பல்கலைக்கழகங்களும் கல்லூரிகளும்
பகுப்பு:மொழிப் பல்கலைக்கழகங்கள்
மெர்போக் ஆறு

**மெர்போக் ஆறு** என்பது (மலாய்: *Sungai Perlis*; ஆங்கிலம்: *Merbok River*) மலேசியாவின் கெடா மாநிலத்தில் உள்ள ஓர் ஆறு. ஜெராய் மலை *(Mount Jerai)* மற்றும் சுங்குப் *(Sungkap)* மலைக்காடுகளில் இந்த ஆற்றின் மூலங்கள் உருவாகின்றன.

மெர்போக் ஆற்றின் மற்ற துணை ஆறுகள் பட்டாணி ஆறு மற்றும் பூஜாங் ஆறு. இந்த ஆற்றின் முகத்துவாரம் சுமார் 2.5 கி.மீ. அகலம் கொண்டது. இந்த ஆறு, பூஜாங் பள்ளத்தாக்க்கின் வரலாற்று நதியாக அறியப் படுகிறது.

## பந்தாய் மெர்டேகா

சுங்கை பட்டாணியில் இருந்து சுமார் 30 கி.மீ. தொலைவில் சுங்கை மெர்போக் ஆற்றின் முகப்பில் பந்தாய் மெர்டேகா *(Pantai Merdeka)* எனும் அழகிய கடற்கரை உள்ளது. இந்தக் கடற்கரைக்குச் செல்வதற்கு திக்காம் பத்து *(Tikam Batu)* நகரத்தின் வழியாகச் செல்ல வேண்டும். 

பந்தாய் மெர்டேகா மிகவும் பிரபலமான கடற்கரை. வார இறுதி மற்றும் பொது விடுமுறை நாட்களில் பொதுவாகக் கூட்டம் அதிகமாக இருக்கும்.

இங்கு ஒரு பெரிய உணவுக் கூடம் உள்ளது. உணவு வகைகள் மற்றும் பானங்கள், நினைவுப் பொருட்கள், உடைகள், காற்றாடிகள், பொம்மைகள் போன்றவற்றை விற்கும் பல சிறுகடைகளும் உள்ளன.

## மேற்கோள்கள்

## மேலும் காண்க
**[[மலேசிய ஆறுகளின் பட்டியல்]]**

பகுப்பு:மலேசிய ஆறுகள்
பகுப்பு:கெடா
பகுப்பு:கெடா வரலாறு
மூடா ஆறு

**மூடா ஆறு** (மலாய்: *Sungai Muda*; ஆங்கிலம்: *Muda River*) என்பது மலேசியாவின் கெடா மாநிலத்தில் மிக நீளமான ஆறு. 178 கி.மீ. நீளம் கொண்ட இந்த ஆறு, மலாக்கா நீரிணையை அடைவதற்கு முன், கோலா மூடா, பாலிங், சிக் மாவட்டம் மற்றும் கூலிம் மாவட்டம் ஆகிய மாவட்டங்கள் வழியாகச் செல்கிறது.

கெடா, பினாங்கு மாநிலங்களுக்கு எல்லையாக அமைந்து உள்ள இந்த ஆறு பினாங்குமாநிலத்தின்,  செபராங் பிறை பகுதிக்கு மிக முக்கியமான நீர் ஆதாரமாக விளங்குகிறது. மேலும் மூடா ஆற்றுப் படுகையின் நெல் சாகுபடிக்குப் பாசன அடிப்படையாகவும் உள்ளது.

## ஆற்றுப் படுகையின் நகரங்கள் மற்றும் குடியிருப்புகள்

* சிக் (*Sik*)
* கோலா கெட்டில் (*Kuala Ketil*)
* பாடாங் செராய் (*Padang Serai*)
* **[[சுங்கை பட்டாணி]]** (பகுதி) (*Sungai Petani*)
* கெப்பாலா பத்தாஸ் (*Kepala Batas*)
* கோலா மூடா மாவட்டம் (*Kuala Muda*)

## உள்கட்டமைப்பு
மூடா ஆற்றில், 2004-ஆம் ஆண்டு, 360 மில்லியன் ரிங்கிட் செலவில் பெரிஸ் அணை *(Beris Dam)* கட்டப்பட்டது. நிலப் பாசனத்திற்குக் கிடைக்கும் தண்ணீரைப் பெருக்கவும்; மூடா நதிப் படுகையில் உள்ள நீரின் ஓட்டத்தைச் சீராக்கவும் அந்த அணை கட்டப்பட்டது. 

பருவமழைக் காலத்தில், மூடா ஆற்றில் பெரும்பாலும் மழை வெள்ளம் பெருக்கு எடுத்து ஓடும். 2003 அக்டோபர் 6-ஆம் தேதி, மூடா ஆற்றின் நீர் அளவீடு, வரலாறு காணாத அளவிற்கு 1340&nbsp;m³/s-ஆக உயர்ந்து, வெள்ளம் பெருக்கு எடுத்து ஓடியது.

## மேற்கோள்கள்

## மேலும் காண்க
**[[மலேசிய ஆறுகளின் பட்டியல்]]**

பகுப்பு:மலேசிய ஆறுகள்
பகுப்பு:கெடா
கிரிதலே நீர்த்தேக்கம்

**கிரித்தலை நீர்த்தேக்கம்** மின்னேரியாவில் உள்ள ஒரு நீர்த்தேக்கம் ஆகும். இது இரண்டாம் அக்போ மன்னரால் (608-618) கட்டப்பட்டது. பெரிய பராக்கிரமபாகு (1153–1186) மன்னரால் இந்த குளம் புதுப்பிக்கப்பட்டதாக நம்பப்படுகிறது. பின்னர், காலனித்துவ காலத்தில் 1905, 1942 மற்றும் 1952 ஆகிய ஆண்டுகளில் புதுப்பிக்கப்பட்டது.

இடைக்கால தலைநகரான பொலன்னறுவையின் ஆட்சியின் போது கிரிதலே குளம் இலங்கையின் ஆழமான குளமாக கருதப்பட்டது.

## மேற்கோள்கள்

பகுப்பு:Coordinates on Wikidata
பகுப்பு:இலங்கையின் புவியியல்
யான் மாவட்டம்

**யான் மாவட்டம்** என்பது (மலாய்:*Daerah Yan*; ஆங்கிலம்:*Yan District*; சீனம்:铅县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.

இந்த மாவட்டத்தின் வடக்கே கோத்தா ஸ்டார் மாவட்டம், வடகிழக்கில் பெண்டாங் மாவட்டம் மற்றும் தெற்கே கோலா மூடா மாவட்டம் ஆகிய மாவட்டங்கள் எல்லைகளாக உள்ளன.

யான் மாவட்டம் மலாக்கா நீரிணையின் கடற்கரைப் பகுதியில் உள்ளது. இது கெடாவின் மிகச் சிறிய மாவட்டம் ஆகும். "யான் பெசார்" என்பது யான் மாவட்டத்தின் நிர்வாக நகரமாகும். காவல் நிலையங்கள், மாஜிஸ்திரேட் நீதிமன்றம், மாவட்ட அலுவலகம் மற்றும் நில அலுவலகம் போன்ற நிர்வாக வசதிகளைக் கொண்டது.

## பொது

இந்த மாவட்டத்தில் சில இயற்கை நீர்வீழ்ச்சிகள் உள்ளன. செரி பெரிகி *(Seri Perigi),* தாங்கா கெனாரி *(Tangga Kenari),* தித்தி அயூன் *(Titi Hayun),* பத்து அம்பார் *(Batu Hampar),* புத்தரி மண்டி *(Puteri Mandi)* எனும் நீர்வீழ்ச்சிகள். ஜெராய் மலையில் இருந்து இந்த நீர்வீழ்ச்சிகள் அருவி எடுத்து வருகின்றன.

கெடாவில் மிக உயரமான சிகரம் கொண்ட ஜெராய் மலை இந்த மாவட்டத்தில்தான் உள்ளது. 1242 மீட்டர்கள் (3,235 அடி) உயரம் கொண்டது. ஜெராய் மலையின் உச்சிக்கு தித்தி அயூன் நீர்வீழ்ச்சியின் வழியாகப் படிக்கட்டுகளின் மூலம் ஏறிச் செல்லலாம்.

## வரலாறு

கெடா மாநிலத்தின் தென்பகுதியை மூடா ஆறு *(Sungai Muda)* இரண்டாகப் பிரித்துச் செல்கிறது. இந்தச் மூடா ஆற்றின் பெயரில் இருந்து தான் கோலா மூடா எனும் பெயர் வந்தது. இந்தச் மூடா ஆறு, மலாக்கா நீரிணையில் கலக்கும் இடத்தில் கம்போங் சுங்கை மூடா, கோத்தா கோலா மூடா எனும் மீன்பிடி கிராமங்கள் உள்ளன.

மூடா ஆறு, மெர்போக் ஆறு *(Sungai Merbok)*, சுங்கை மாஸ் *(Sungai Mas)* போன்ற ஆறுகள் சங்கமிக்கும் இடத்தில் தான் மலாயாவின் பண்டைய கால நாகரிகங்கள் தோன்றி இருக்கலாம் எனும் கருத்து நிலவி வருகிறது

## நிர்வாகப் பிரிவுகள்

யான் மாவட்டம் 5 முக்கிம்களாகப் பிரிக்கப்பட்டு உள்ளது.

*துலாங் *(Dulang)*
*சாலா பெசார் *(Sala Besar)*
*சிங்கீர் *(Singkir)*
*சுங்கை டவுன் *(Sungai Daun)*
*யான் *(Yan)*

## மேற்கோள்கள்

பகுப்பு:கெடா
பகுப்பு:கெடா மாநில மாவட்டங்கள்
பகுப்பு:கெடா நகரங்கள்‎
லாங் ஹாய் குன்றுகள்

**லாங் ஹாய்** (*Long Hải Hills*) குன்றுகள் வியட்நாமின் பா ரியா-உங் டவ் மாகாணத்தில் லாங் டியன் மாவட்டத்தில் லாங் ஹாய்க்கு அருகிலுள்ள குன்றுகள் ஆகும்.

வியட்நாம் போரின் போது, லாங் ஹீஸ் என்பது வியட் காங்கின் அடித்தளப் பகுதியாக இருந்தது, இது மின்ஹ் அணை இரகசிய மண்டலம் என்று அறியப்பட்டது.  விசி டி445 பட்டாலியன் மற்றும் விசி சி25 லாங் டாட் மாவட்ட நிறுவனம் மலைகளை ஒரு விநியோகத்திற்கான மற்றும் நிறுத்தப் பகுதியாகப் பயன்படுத்தின. 1வது ஆஸ்திரேலிய பணிக்குழு, அதன் தந்திரோபாயப் பகுதியான புவோக் டுய் மாகாணத்தின் குன்றுகள் மற்றும் அதைச் சுற்றியுள்ள பகுதிகளில் பல நடவடிக்கைகளை மேற்கொண்டது. 1970 ஆம் ஆண்டில் பிப்ரவரியில் *ஹேமர்ஸ்லி நடவடிக்கைக்குப்* பிறகு டி445 ஐ  திரும்பப் பெறும்படி கட்டாயப்படுத்தியது. 1971 ஆம் ஆண்டில் ஆஸ்திரேலிய மற்றும் நியூசிலாந்து துருப்புக்கள் வெளியேறத் தொடங்கியபோது, கம்யூனிச எதிர்ப்பு சக்திகளின் வலிமையைக் குறைத்துக்கொண்டு டி445 பட்டாலியன் மீண்டும் வலிமையைப் பெற முடிந்தது.

இன்று இக்குன்றுகள் உள்ளூர் மக்களுக்கும், பள்ளி மாணவர்களுக்கும், சுற்றுலாப் பயணிகளுக்கும் பார்வையிடத் திறக்கப்பட்டுள்ளன. பார்வையாளர்கள் மலைகளில் ஏறி, வியட்காங் கோட்டையின் பதுங்கு குழிகள், சுரங்கங்கள் மற்றும் இடிபாடுகளைக் காணலாம். மேலே செல்லும் வழியில் மூன்றில் இரண்டு பங்கு தொலைவில் ஒரு கோயில் உள்ளது. அங்கு, போரில் இறந்த அனைத்து வியட்காங் வீரர்களின் பெயர்களும் பட்டியலிடப்பட்டுள்ளன. 

## மேற்கோள்கள்

பகுப்பு:வியட்நாம் புவியியல்
மோர்பியசு, வாழும் காட்டேரி

**மோர்பியசு, வாழும் காட்டேரி** () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை ராய் தோமசு மற்றும் கில் கேன் ஆகியோரால் உருவாக்கப்பட்டது. இவரின் முதல் தோற்றம் அக்டோபர் 1971 இல் வெளியான  'தி அமேசிங் இசுபைடர் மேன்' #101 என்ற கதையில் தோற்றுவிக்கப்பட்டது.

இவர் இசுபைடர் மேனின் திகில் அடிப்படையிலான கதையில் ஒருவராகவும், வேட்டைக்காரன் பிளேட்டின் எதிரியாகவும் அவரது ஆரம்ப நிலை இருந்தபோதிலும், மோர்பியஸ் தனது சொந்த தொடரில் ஒரு மோசமான மற்றும் சோகமான குறைபாடுள்ள கதாநாயகன் ஆவார். இவரது உண்மையான அடையாளம், முன்னாள் விருது பெற்ற உயிர்வேதியியல் வல்லுநர் ஆனா மைக்கேல் மோர்பியஸ் உடல் ரீதியான குணநலன்களால் ஈர்க்கப்பட்டார், அரிய இரத்த நோயைக் குணப்படுத்தும் நோக்கில் தோல்வியுற்ற உயிர்வேதியியல் பரிசோதனைக்குப் பிறகு காட்டேரியாக மாறுகின்றார்.

இந்த கதாபாத்திரத்திற்கு உயிர் கொடுக்கும் விதமாக நடிகர்களான ஜாரெட் லெடோ மற்றும் மேட்டு சுமித்து ஆகியோர் சோனியின் இசுபைடர் மேன் பிரபஞ்சத்தின் திரைப்படமான மோர்பியசு (2021) என்ற திரைப்படத்தில் நடித்துள்ளனர்.

## மேற்கோள்கள்

## வெளியிணைப்புகள்
* 
* Brief bio at Insania 1998

பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
பகுப்பு:ரோய் தாமசு உருவாக்கிய கதாபாத்திரங்கள்
ராய் தோமசு

**ராய் தோமசு** () (பிறப்பு: நவம்பர் 22, 1940 ) என்பவர் அமெரிக்க நாட்டு வரைகதை கலைஞர் மற்றும் எழுத்தாளர் ஆவார். இவர் தோர், வால்வரின், விஷன், மோர்பியசு, வாழும் காட்டேரி போன்ற பல கதாபாத்திரங்களை இணைந்து உருவாக்கியுள்ளார்.

## மேற்கோள்கள்

## வெளியிணைப்புகள்
* 

பகுப்பு:1940 பிறப்புகள்
பகுப்பு:வாழும் மக்கள்
பகுப்பு:அமெரிக்க வரைகதை கலைஞர்கள்
பகுப்பு:மார்வெல் வரைகதையாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
2021 இந்திய சமூக ஊடக விதிமுறைகள்

**2021 இந்திய சமூக ஊடக விதிமுறைகள்** (*2021 Indian social media regulations*) இந்திய மின்னணு மற்றும் தகவல் தொழில்நுட்ப அமைச்சகத்தால் 2021 ஆம் ஆண்டு பிப்ரவரி மாதம் அறிவிக்கப்பட்டன. சமூக ஊடக நிறுவனங்களுக்கான புதிய வழிகாட்டுதல்களுடன் ஒரு தலைமை இணக்க அதிகாரியும் நியமிக்கப்பட்டார். மே மாதம் முதல் அதிகாரிகள் கோரும் போது 36 மணி நேரத்திற்குள் உள்ளடக்கத்தை அகற்ற வேண்டும்.
 
டுவிட்டர், இன்சுடாகிராம் மற்றும் வாட்சப் போன்ற பல நிறுவனங்கள் விதிமுறைகளுக்கு தாங்கள் இணங்குவதை உறுதிப்படுத்தத் தவறிவிட்டன. மேலும் சட்டத்தை அமலாக்குவதற்கு 6 மாத காலதாமதத்தைக் கோரின. டுவிட்டருக்கு மாற்றாக கருதப்படும் இந்தியாவைச் சார்ந்த கூ நிறுவனம் தான் சட்டத்திற்கு இணங்குவதாக அறிவித்தது. 
அதே நேரத்தில் முகநூலும்  இணங்குவதற்கான தனது நோக்கத்தை அறிவித்தது. மே மாதம் 26 ஆம் தேதியன்று வாட்சப் நிறுவனம் சமூக ஊடக விதிமுறைகள் தொடர்பான புதிய சட்டங்கள் "அரசியலமைப்புக்கு எதிரானது" என்று அவர்கள் நம்புவதாகக் கூறி இந்திய அரசாங்கத்தை நீதிமன்றத்திற்கு அழைத்துள்ளது.
 
## மேற்கோள்கள்

பகுப்பு:இந்தியாவில் சட்டம்
நிலீனா ஆபிரகாம்

**நிலீனா ஆபிரகாம்** (*Nileena Abraham*) இந்தியாவின் கேரள மாநிலத்தைச் சேர்ந்த ஓர் எழுத்தாளரும் மொழி பெயர்ப்பாளருமாவார். வங்காளதேசத்தின் பாப்னா நகரில் 1925 ஆம் ஆண்டு சூலை மாதம் 27 ஆம் தேதியன்று இவர் பிறந்தார்.  வங்காள மொழியில் அரசியல் அறிவியல் மற்றும் வரலாறு ஆகியவற்றில் முதுகலைப் பட்டங்களைப் பெற்ற பிறகு நிலீனா கேரளாவுக்குச் சென்று, எர்ணாகுளத்தில் உள்ள மகாராசா கல்லூரியில் வங்காள மொழி பேராசிரியராகவும், திருவனந்தபுரத்தில் உள்ள பன்னாட்டு திராவிட மொழியியல் பள்ளியில் முனைவர் சுனிதி குமார் சாட்டர்சி உடன் பேராசிரியராகவும் பணியாற்றினார்.
## தொழில்
எட்டுக்கும் மேற்பட்ட வங்கமொழிப் படைப்புகளை மலையாளத்திலும் பத்து மலையாள படைப்புகளை வங்க மொழியிலும் மொழிபெயர்த்துள்ளார். வைக்கம் முகம்மது பசீரின் மலையாள சிறுகதைகளின் தொகுப்பான பாத்தும்மாயுடே அடு மற்றும் பால்யகலாசகியின் வங்காள மொழி மொழிபெயர்ப்பிற்காக 1989 ஆம் ஆண்டு  சாகித்ய அகாடமியின் மொழிபெயர்ப்பு பரிசை பெற்றார். எர்ணாகுளத்தில் வசிக்கும் நிலீனா ஆபிரகாம் தர்யனை திருமணம் செய்துகொண்டார்.

## பகுதி நூல் பட்டியல்
### மலையாளத்தில் மொழிபெயர்ப்புகள்
* ஆரோக்யநிகேதனம்
* எழு சுவடு
* இரும்பழிகள் (2 பாகங்கள்)
* மிதுனலக்னம்
* அவன் வருன்னு
## மேற்கோள்கள்

பகுப்பு:மலையாள எழுத்தாளர்கள்
பகுப்பு:1925 பிறப்புகள்
பகுப்பு:வாழும் மக்கள்
பகுப்பு:சாகித்திய அகாதமி விருது பெற்ற மலையாள எழுத்தாளர்கள்
பகுப்பு:இந்திய எழுத்தாளர்கள்
பகுப்பு:கேரளப் பெண் எழுத்தாளர்கள்
ஆ.ரா. அகேலா

**ஆனந்த் ராவ் ஆ.ரா. அகேலா** (*Anant Rao "A. R." Akela*) இந்தியாவின் உத்தரப் பிரதேசத்தைச் சேர்ந்த ஓர் எழுத்தாளர் ஆவார். 1960 ஆம் ஆண்டு செப்டம்பர் மாதம் 30 ஆம் தேதியன்று இவர் பிறந்தார். கவிஞர், நாட்டுப்புற பாடகர் மற்றும் பதிப்பாளர் என பன்முகங்களில் இவர் இயங்குகிறார்.

18 வயதில் எழுதக் கற்றுக்கொண்ட அகேலா, கன்சிராமின் வாழ்க்கையைப் பற்றி 12 தொகுதிகளாக வெளியிட்டுள்ளார். அரசியலமைப்பு தினத்தை முன்னிட்டு டாக்டர் பாபாசாகேப் அம்பேத்காரின் வாழ்க்கை வரலாறு புத்தகத்தை மலிவு விலையில் வெளியிட்டார். அகேலா முதன்முதலில் 1989 ஆம் ஆண்டு மகாபரிநிர்வான் திவாசு எனப்படும் அம்பேத்கார் நினைவு நாள் நிகழ்ச்சிக்காக மும்பைக்கு வந்தார். அதன் பிறகு இவர் ஒவ்வோர் ஆண்டும் வருகை தருகிறார்.

## பதிப்பகம்
ஆனந்த் சாகித்ய சதன் என்ற பதிப்பகத்தை அகேலா நடத்தி வருகிறார். பெரும்பாலும் இவரது புத்தகங்களை சுயமாக வெளியிடுகிறார். அம்பேத்கர், கன்சிராம், சாகூ மகாராச், புத்தர், பெரியார் போன்ற புத்தகங்களை இப்பதிப்பகம் வெளியிட்டுள்ளது. 
## மேற்கோள்கள்

பகுப்பு:வாழும் மக்கள்
பகுப்பு:1960 பிறப்புகள்
பகுப்பு:இந்திய எழுத்தாளர்கள்
பகுப்பு:நாட்டுப்புறப் பாடகர்கள்
பகுப்பு:உத்தரப் பிரதேச நபர்கள்
நாராயண் சிங் பதி

**முனைவர்  நாராயண் சிங் பதி**  (*Dr.Narayan Singh Bhati*) இந்தியாவின் இராசத்தான் மாநிலத்தைச் சேர்ந்த ஓர் எழுத்தாளர் ஆவார். 1930 ஆம் ஆண்டில் இவர் பிறந்தார்.  இராசத்தானிய  மொழியில் ஒரு முக்கிய எழுத்தாளராக கருதப்படுகிறார். கிர்தார் கோபால் சிங் பதியின் தந்தையாகவும்  செய்வந்த் சிங் பதியின் தாத்தாவாகவும் இவர் அறியப்படுகிறார். 
## பணிகள்
1955 ஆம் ஆண்டு முதல் 1993 ஆம் ஆண்டு வரை சோபாசனி சோத்பூரின் சோபாசனியில் உள்ள இராசத்தானி ஆராய்ச்சி நிறுவனத்தின் நிறுவனர் மற்றும் இயக்குநராக இருந்தார். பழைய இராசத்தானிய இலக்கியங்களைப் பாதுகாப்பதில் ஆழ்ந்த ஈடுபாடு கொண்டிருந்தார். 1994 ஆம் ஆண்டு ஏப்ரல் மாதம் 18 ஆம் தேதியன்று நாராயண் சிங் பதி காலமானார்.

மீரான், சஞ்சு, பரம்வீர், ஒலுன், சீவன் தன், இராசத்தான் மற்றும் மால்வாவின் சமூக-பொருளாதார வரலாற்று  ஆதாரங்கள் (1700-900AD) ஆகியவை இவரது படைப்புகளில் அடங்கும்.

## விருதுகள்
1981 ஆம் ஆண்டு  இவரது *பர்சன் ரா தேகோடா துங்கர் லங்கியான்*  என்ற கவிதை நூலுக்கு தில்லி சாகித்ய அகாடமி  இவருக்கு விருது வழங்கியது. இராசத்தான் சாகித்ய அகாடமியின் பிருத்விராச்சு பரிசும் இவருக்கு வழங்கப்பட்டுள்ளது.  2010 ஆம் ஆண்டு நாராயண் சிங் பதி பத்மசிறீ விருதைப் பெற்றார்  .

## மேற்கோள்கள்


பகுப்பு:ஜோத்பூர் மாவட்ட நபர்கள்
பகுப்பு:1994 இறப்புகள்
பகுப்பு:1930 பிறப்புகள்
பகுப்பு:இந்திய எழுத்தாளர்கள்
பகுப்பு:சாகித்திய அகாதமி விருது பெற்றோர்
ஆலிசு எக்கா

**ஆலிசு எக்கா**  (*Alice Ekka*) இந்தியாவின் சார்க்கண்டு மாநிலத்தைச் சேர்ந்த பழங்குடிப் பின்னணியில் இருந்து வந்த முதல் ஆதிவாசிப் பெண் கதைசொல்லியாக அறியப்படுகிறார். ஓர் எழுத்தாளராகவும் ஆலிசு எக்கா அறியப்படுகிறார்.  

ராஞ்சியில் 1917 ஆம் ஆண்டு செப்டம்பர் மாதம்  8 ஆம் தேதியன்று  முண்டா சமூகத்தில் எக்கா பிறந்தார். 1938 ஆம் ஆண்டு கொல்கத்தாவில் உள்ள இசுகாட்டிசு தேவாலயக் கல்லூரியில் ஆங்கிலத்தில் பட்டம் பெற்ற சார்க்கண்டின்  முதல் பழங்குடிப் பெண்மணி  என்ற சிறப்பைப் பெற்றார்.

1950, 1960 மற்றும் 1970 ஆம் ஆண்டுகளில் இவர் இந்தி மொழியில்  கதைகளை எழுதினார்.  இவரது கதைகளின் தொகுப்பு, *ஆலிசு எக்கா கி ககானியன் வெளிவந்தது*, வந்தனா டெட்டே என்பவரால் இது  திருத்தப்பட்டது, (ராதாகிருஷ்ண பிரகாசன், ) இவரது மரணத்திற்குப் பின் 2015 ஆம் ஆண்டு  வெளியிடப்பட்டது 

1960 ஆம் ஆண்டுகளில் இவரது கதைகள் *ஆதிவாசி பத்ரிகா*  என்ற வார இதழில் வெளிவந்தன. 

இவர் "இந்தியாவின் முதல் பெண் பழங்குடியினக் கதைசொல்லி" என்று வர்ணிக்கப்படுகிறார். இவரது பிறந்தநாளின் நூற்றாண்டு விழா  சொந்த ஊரான ராஞ்சியில்  "அனைத்திந்திய பழங்குடியினப் பெண்கள் எழுத்தாளர் சந்திப்பு" என்ற பெயரில் இரண்டு நாள் மாநாடாக  கொண்டாடப்பட்டது. 

## மேற்கோள்கள்

பகுப்பு:1978 இறப்புகள்
பகுப்பு:இந்தி எழுத்தாளர்கள்
பகுப்பு:1917 பிறப்புகள்
பகுப்பு:இந்திய எழுத்தாளர்கள்
பகுப்பு:பழங்குடிகள்
திரேச்சர் மலை

**திரேச்சர் மலை** அல்லது **பூச்சி மலை** (மலாய்: *Bukit Kutu* (புக்கிட் குத்து); ஆங்கிலம்: *Treacher Hill* அல்லது *Ghost Town*) என்பது மலேசியா, சிலாங்கூர், உலு சிலாங்கூர் மாவட்டத்தில் கைவிடப்பட ஒரு மலைவாழ் இடமாகும். இந்த இடத்தை ஆசியாவின் பேய் நகரங்களில் *(Ghost towns in Asia)* ஒன்றாக வகைப்படுத்தி உள்ளார்கள்.

அங்கு தெள்ளு (பூச்சி); சொணை பூச்சி; ஒட்டுப் பூச்சி போன்ற பூச்சி இனங்கள் மிகுதியாக இருந்ததால், அந்த இடத்திற்கு புக்கிட் குத்து (*Bukit Kutu*) என்று ஓராங் அஸ்லி மக்கள் பெயர் வைத்து உள்ளார்கள்.

ஒரு காலத்தில் பிரித்தானியர்களின் கோடைக்கால வாசத் தலமாக விளங்கியது. இன்றைய காலத்தில் அதைப் பேய் நகரம் என்று அழைக்கிறார்கள். இந்த மலைத் தலம் ஒரு சோகமான வரலாற்றைக் கொண்டு உள்ளது.

பல்வேறு வகையான தாவரங்களும் மற்றும் பல்வேறு வகையான விலங்கினங்களும் நிறைந்து வாழும் புக்கிட் குத்துவில் பல்லுயிர்களின் பெருக்கங்கள் உள்ளன. 1922-ஆம் ஆண்டில், இந்த மலைவாழ் இடம் ஒரு வனவிலங்கு காப்பகமாக மலாயா அரசிதழில் வெளியிடப்பட்டது.

## சொற்பிறப்பியல்

சிலாங்கூர் மாநிலத்தின் முன்னாள் பிரித்தானிய ஆளுநர் வில்லியம் திரேச்சர் *(William Hood Treacher)* என்பவரின் நினைவாக இந்த இடத்திற்குப் பெயரிடப்பட்டது. அதே சமயத்தில் புக்கிட் குத்து எனும் மாற்றுப் பெயர் ஒராங் அஸ்லி மக்களிடம் இருந்து பெறப்பட்டது.

மலாய் மொழியில் குத்து *(Kutu)* என்றால் பூச்சி; புக்கிட் *(Bukit)* என்றால் உயர்ந்த இடம்; அல்லது குன்று; மலை என்று பொருள். அந்த வகையில் "பூச்சி மலை" *(Bukit Kutu)* என பெயர் வந்து இருக்கலாம் என்றும் சொல்லப் படுகிறது.

## வரலாறு

இந்த மலைவாழிடம் 1893-ஆம் ஆண்டில் நிறுவப்பட்டது.  அப்போது இரண்டு பங்களாக்கள் மட்டுமே இருந்தன. முதல் பங்களா சிலாங்கூர் அரசாங்கத்தால் 1895-ஆம் ஆண்டில் கருங்கல் (பாறை) மற்றும் மரங்களைப் பயன்படுத்திக் கட்டப்பட்டது; இரண்டாவது பங்களா 1904-ஆம் ஆண்டில் கட்டப்பட்டது.

பார்வையாளர்கள் தங்குவதற்கு ஒரு நாளைக்கு **1** மலாயா கூட்டாட்சி டாலர் வாடகைக் கட்டணம். அரசாங்க அதிகாரிகளுக்கு இலவசம். அவற்றைப் பயன்படுத்த வேண்டும் என்றால் கோலா குபு மாவட்ட அதிகாரியின் அனுமதி தேவை.

ஒவ்வொரு பங்களாவிலும் படுக்கையறைகள், தரைவழித் தொலைபேசி, நெருப்பிடம், டென்னிஸ் மைதானம் மற்றும் தொலைநோக்கி போன்ற வசதிகள் வழங்கப்பட்டன. இந்த மலைவாழிடம் 15.3 கி.மீ. (9.5 மைல்) குதிரைச் சவாரிப் பாதையால் இணைக்கப்பட்டு இருந்தது. அந்தப் பாதை கோலா குபு பாருவைப் புக்கிட் குத்துவுடன் இணைக்கும் ஒரே சாலையாகவும் செயல்பட்டது.

1935-ஆம் ஆண்டுகளில், திரேச்சர் மலையில் கைவிடப்பட்ட பங்களாக்கள் பாழடைந்து போய் விட்டன. அந்த இடம் ஒரு பேய் நகரமாக மாறியது. அங்கு இருந்த இரண்டு கட்டிடங்களும் பிரித்தானிய மலாயா அரசாங்கத்திற்கு விற்கப்பட்டன.

### ஜப்பானிய இராணுவத்தின் தாக்குதல்

இரண்டாம் உலகப் போரின் போது ஜப்பானிய இராணுவம், திரேச்சர் மலைப் பாதையில் குண்டுகளை வீசியது. அதனால் அந்த நகரம் கைவிடப்பட்டது. அந்த மலை வாழிடத்திற்குச் செல்வதற்கு இருந்த ஒரே சாலையானது அடர்ந்த தாவரங்களால் நிரம்பியது.

அந்தப் பாதை பொதுமக்களின் பார்வையில் இருந்து மறைந்து போனது. 2020-ஆம் ஆண்டு நிலவரப்படி, இந்தப் பேய் நகரத்தின் எச்சங்களாக அங்கு இருந்த பங்களாக்களின் புகைபோக்கி, நெருப்பிடம் மற்றும் ஒரு கிணறு மட்டுமே காட்சிப் பொருள்களாக இருக்கின்றன.

## மேற்கோள்கள்

## மேலும் காண்க
* மலேசிய மலைகளின் பட்டியல்

## வெளி இணைப்புகள்

பகுப்பு:சிலாங்கூர்
பகுப்பு:மலேசிய மலைகள்
பகுப்பு:மலேசியாவில் உள்ள மலை வாழிடங்கள்
திமாசா ராச்சியம்

thumb|காஸ்பூரில் உள்ள கசாரி அரண்மனையின் இடிபாடுகள்

**திமாசா இராச்சியம்**  ( **கசாரி இராச்சியம்** ) என்பது வடகிழக்கு இந்தியாவின் அசாமில் திமாசா அரசர்களால் ஆளப்பட்ட ஒரு பிற்பகுதி இடைக்கால/ஆரம்ப நவீன இராச்சியமாகும்.

காமரூப சாம்ராஜ்ஜியத்திற்குப் பின் உருவான திமாசா இராச்சியம் மற்றும் பிற ( காமதா இராச்சியம், சுதியா நாடு ) இந்த சமூகங்களில் சமூக-அரசியல் மாற்றங்களின் விளைவாக இடைக்கால அசாமில் உள்ள பழங்குடி சமூகங்களிலிருந்து தோன்றிய புதிய மாநிலங்களுக்கு எடுத்துக்காட்டுகள். ஆங்கிலேயர்கள் இறுதியாக 1832 இல் சமவெளிகளையும் 1834 இல் மலைகளையும்இராச்சியத்தை இணைத்தனர். இந்த இராச்சியம் காலனித்துவ அசாமின் பிரிக்கப்படாத கசார் மாவட்டத்திற்கு அதன் பெயரைக் கொடுத்தது. சுதந்திரத்திற்குப் பிறகு, பிரிக்கப்படாத கசார் மாவட்டம் அசாமில் மூன்று மாவட்டங்களாகப் பிரிக்கப்பட்டது: திமா ஹசாவ் மாவட்டம் (முன்னர் வடக்கு கச்சார் மலைகள் ), கசார் மாவட்டம், ஹைலாகாண்டி மாவட்டம். சீன நாளேடுகளில் இராச்சியத்தின் குறிப்புகளிடம் பெற்றுள்ளது. அஹோம் புராஞ்சிகள் இந்த அரசை 'திமிசா' என்று அழைத்தனர்.

18 ஆம் நூற்றாண்டில், கசாரி இராச்சியத்தின் ஆட்சியாளர்களுக்காக ஒரு தெய்வீக இந்து தோற்றம் கட்டமைக்கப்பட்டது. அது இடும்பன் என்றும், மன்னர்கள் இடும்பேசுவர் என்றும் பெயரிடப்பட்டது. கிழக்கிந்திய நிறுவனம் கசாரின் நிர்வாகத்தை எடுத்துக் கொண்டபோது, இடிம்பா என்ற பெயர் அதிகாரப்பூர்வ பதிவுகளில் தொடர்ந்து பயன்படுத்தப்பட்டது.

## சான்றுகள்

## குறிப்புகள்

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

பகுப்பு:இந்திய அரச மரபுகள்
பகுப்பு:பேரரசுகள்
பகுப்பு:அசாம் வரலாறு
உலக வர்த்தக மையம், சென்னை

**உலக வர்த்தக மையம், சென்னை** (*World Trade Center, Chennai*) என்பது இந்தியாவின் சென்னையில் உள்ள வணிக மையமாகும். தென்சென்னையின் பெருங்குடியில் அமைந்துள்ள இது மார்ச் 2020-ல் செயல்படத் துவங்கியது. 28 அடுக்குகளில் 1,800,000 சதுர அடி பரப்பளவுள்ள இரட்டை அலுவலக் கட்டடமான இந்த வளாகத்தில் ஒரு மாநாடு/கண்காட்சி மையமும் உள்ளது. இக்கட்டடங்கள் IGBC LEED பிளாட்டினம் மற்றும் USGBC LEED தங்கம் சான்றளிக்கப்பட்டவை. இந்த மையம் உலக வர்த்தக மையங்கள் சங்கத்தின் (WTCA) உறுப்பினராகும். இவ்வளாகத்தின் முதல் கட்டடமானது சென்னையின் மிக உயரமான வணிகக் கட்டடமாகும்.

## மேற்கோள் தரவுகள்

## புற இணைப்புகள்
*World Trade Center Chennai
* Brigade Residences official page

பகுப்பு:சென்னை
கோலா குபு பாரு

**கோலா குபு பாரு** (மலாய்: *Kuala Kubu Bharu*; ஆங்கிலம்: *Kuala Kubu Bharu*; சீனம்: *新古毛*) என்பது மலேசியா, சிலாங்கூர், உலு சிலாங்கூர் மாவட்டத்தின் தலைநகரம் ஆகும். கோலாலம்பூர் மாநகருக்கு வடக்கே 60 கி.மீ. தொலைவில் அமைந்துள்ளது.

இந்த நகருக்கு கே.கே.பி. **(KKB)** எனும் அடைமொழி சுருக்கப் பெயரும் உள்ளது. சிலாங்கூரில் தூங்கும் நகரம் என்று சொல்லப்படுவதும் உண்டு.

1925-ஆம் ஆண்டில் மலாயா பிரித்தானியா கூட்டாட்சி அரசாங்கத்தால் *(British Federated Malay States)* திட்டமிட்டு உருவாக்கப்பட்ட முதல் மலேசிய நகரம் எனும் பெருமை இந்த நகரத்தைச் சார்கிறது. நகரத் திட்டமிடல் வல்லுநர் சார்லஸ் குரோம்ப்டன் ரீட் *(Charles Crompton Reade)* என்பவரால் திட்டமிடப்பட்டு இந்தக் கோலா குபு பாரு நகரம் உருவாக்கப்பட்டது.

## பொது

கோலா குபு பாரு நகரத்தில் இரண்டாம் உலகப் போருக்கு முந்தைய கட்டிடங்கள் நிறைய உள்ளன. பெரும்பாலும் உள்ளூர் மக்களால் கட்டப்பட்ட கட்டிடங்கள். மேலும் அவை அந்தக் காலக் கட்டத்தின் கலாசாரம் மற்றும் கட்டிடக்கலை வடிவ அமைப்புகளைக் காட்சிப் படுத்துகின்றன.

முன்பு சிலாங்கூர் ஆற்றின் இரண்டு துணை ஆறுகளுக்கு இடையில் அமைந்து இருந்தது. 18-ஆம் நூற்றாண்டில் ஒரு சுரங்க நகரமாகத் தன் வரலாற்றைத் தொடங்கியது. அதன் செழிப்பான காலத்தில் சிலாங்கூர் மாநிலத்தின் இரண்டாவது பெரிய நகரமாக விளங்கியது.

## வரலாறு

இந்த நகரின் வழியாகச் சிலாங்கூர் ஆறு செல்கிறது. முன்பு அதில் ஓர் அணை கட்டி இருந்தார்கள். 1883-ஆம் ஆண்டில், அந்த அணை உடைந்து பெரும் வெள்ளத்தை உண்டாக்கி, அந்த நகரத்தையே மூழ்கடித்தது. கோலா குபு பாருவின் அப்போதைய மாவட்ட அதிகாரி, சர் சிசில் ரேங்கிங் *(Sir Cecil Ranking)* என்பவரும் கொல்லப்பட்டார்.

1926-இல் இரண்டாவது முறையாக உடைந்த போது முழு நகரத்தையும் வெள்ளம் அடித்துச் சென்றது. குவான் யின் கு சி சீனர் கோயில் *(Guan Yin Gu Si Temple)* மற்றும் அல் இடாயா பள்ளிவாசல் *(Al-Hidayah Mosque)* மட்டுமே வெள்ளத்தில் இருந்து  தப்பித்தன.

### இரண்டாவது முறை வெள்ளம்

வெள்ளத்தைத் தொடர்ந்து, நகரத்தை உயரமான இடத்திற்கு மாற்றி மீண்டும் கட்டத் தொடங்கினார்கள். முதலில் இந்த நகரம் **கோலா குபு** *(Kuala Kubu)* என்று அழைக்கப்பட்டது. வெள்ளம் ஏற்பட்ட பிறகு, இந்த நகரத்திற்குக் கோலா குபு பாரு *(Kuala Kubu Bharu)* அல்லது புதிய கோலா குபு *(New Kuala Kubu)* என மறுபெயரிடப் பட்டது.

## மேற்கோள்

## வெளி இணைப்புகள்
*Adopted from *Tragedi Kuala Kubu 1883 - Buku Rekod Malaysia Edisi Kedua, Ghulam Jie M Khan*

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
நாகாலாந்து மாநில நூலகம்

**நாகாலாந்து மாநில நூலகம்** (*Nagaland State Library*) இந்தியாவின் நாகலாந்து மாநிலத்திலுள்ள கோகிமாவில் அமைந்துள்ள ஒரு பெருநகர நூலகமாகும். இயோத்சோமாவுக்குச் செல்லும் சாலையில் இருக்கும் காவல்துறை இருப்பு  மலையில் இந்நூலகம் அமைந்துள்ளது.

## வரலாறு
நாகாலாந்து மாநில நூலகம் 1981 ஆம் ஆண்டு நாகாலாந்து அரசின் கலை மற்றும் கலாச்சாரத் துறையின் கீழ் நிறுவப்பட்டது.

தற்பொழுது நூலகத்தில் 58,000 எண்ணிக்கைக்கும் மேற்பட்ட புத்தகங்கள் உள்ளன. 2019 ஆம் ஆண்டு நிலவரப்படி, நூலகத்தில் மொத்தம் 3796 பதிவுசெய்யப்பட்ட உறுப்பினர்கள் இருந்தனர். 
## மேற்கோள்கள்

பகுப்பு:இந்திய நூலகங்கள்
பகுப்பு:கோகிமா மாவட்டம்
பகுப்பு:நாகாலாந்து
கோகிமா தலைநகர் பண்பாட்டு மையம்

**கோகிமா தலைநகர் பண்பாட்டு  மையம்** (*Kohima Capital Cultural Center*) இந்தியாவின் நாகாலாந்து மாநிலத்தின் தலைநகரமான]]  கோகிமாவில் அமைந்துள்ளது.  காவல்துறை இருப்பு மலையில் ஒரு பண்பாட்டு மையமாக இது  அமைந்துள்ளது. ஒரு பல்நோக்கு மண்டபத்தைக் கொண்ட இம்மையம்  குடிமக்களுக்கு பல்வேறு வசதிகளை வழங்குகிறது. நாகாலாந்தில் மிகப்பெரிய 1800 பேர் அமரக்கூடிய பிரதான மண்டபம் இங்குள்ளது. 

இந்த மையத்தில் கண்காட்சி அரங்குகள், 150 இருக்கைகள் கொண்ட மாநாட்டு அரங்கம், சரக்கறையுடன் கூடிய உணவகம், 40 கார்களுக்கான பிரத்யேக அடித்தள நிறுத்துமிட வசதியுடன் மேலும் பல வசதிகள் உள்ளன.

## வரலாறு
பண்பாட்டு மையத் திட்டம் முதன்முதலில் 2005 ஆம் ஆண்டு  அங்கீகரிக்கப்பட்டது  கட்டுமானமும் விரைவில் தொடங்கியது, ஆனால் ஒரு தசாப்தத்திற்கும் மேலாக நில தகராறு பிரச்சினையால் பணி நிறுத்தப்பட்டது. கோகிமா  சிறப்பு நகர மேம்பாட்டு நிறுவனத்தின்  மேற்பார்வையின் கீழ்.  கட்டுமானம் 2019 ஆம் ஆண்டு  மீண்டும் தொடங்கப்பட்டது. நவம்பர் 2021 இல் அதன் திட்டமிடலுக்கு ஒரு மாதத்திற்கு முன்னதாகவே கட்டி முடிக்கப்பட்டது   பண்பாட்டு  மையம்  டிசம்பர் 2021 அன்று பொதுமக்களுக்காகத் திறக்கப்பட்டது.

## அமைவிடம்
தலைநகர் பண்பாட்டு மையம் தேசிய நெடுஞ்சாலை 2 மற்றும் 29 ( ஆசிய நெடுஞ்சாலை 1 மற்றும் 2 ) வழியாக என்.எசு.எப். தியாகிகள் பூங்காவிற்கு மேலே காவல்துறை இருப்பு மலையில் அமைந்துள்ளது.

## மேற்கோள்கள்

பகுப்பு:நாகாலாந்தின் பண்பாடு
பகுப்பு:கோகிமா மாவட்டம்
நாகாலாந்து மாநில அருங்காட்சியகம்

**நாகாலாந்து மாநில அருங்காட்சியகம்** (*Nagaland State Museum*)  இந்தியாவின் நாகாலாந்து மாநிலத்தின் தலைநகரமான  கோகிமாவில் உள்ள பயாவு மலையில் அமைந்துள்ளது. நாகாலாந்தின் கலை மற்றும் பண்பாட்டுத் துறையால் அருங்காட்சியகம் இயக்கப்படுகிறது. இந்த அருங்காட்சியகம் நாகாலாந்து முழுவதிலும் உள்ள பழங்கால சிற்பங்கள், பாரம்பரிய உடைகள், கல்வெட்டுகள் உள்ளிட்ட கலைப்பொருட்களின் விரிவான தொகுப்பை சேகரித்து, பாதுகாத்து, காட்சிப்படுத்துகிறது.   அருங்காட்சியகம் முதன்முதலில் 1970 ஆம் ஆண்டு நவம்பர் மாதம் 25 ஆம் தேதியன்று பொதுமக்களுக்கு திறக்கப்பட்டது  

நாகாலாந்தின் கலை மற்றும் பண்பாட்டு இயக்குநரகத்தால் இயக்கப்படும் இரண்டு அருங்காட்சியகங்களில் இதுவும் ஒன்றாகும்.

## வரலாறு
கலை மற்றும் பண்பாட்டு இயக்குநரகம் (முன்னர் நாகா பண்பாட்டு நிறுவனம்) 1964 ஆம் ஆண்டு நவம்பர் மாதம் முதல் தேதியன்று உருவாக்கப்பட்டது. இதன் முக்கிய கவனம் *நாகா  மக்களின் வாழ்க்கை மற்றும் பண்பாட்டு  ஆராய்ச்சிக்கான*  ஓர் ஆராய்ச்சி நூலகம் ஆகும். 

1970 ஆம் ஆண்டின் தொடக்கத்தில், நாகாலாந்து மாநில அருங்காட்சியக கட்டிடம் கட்டப்பட்டது. இதில் இயக்குனரகமும் இருந்தது. 1970  ஆம் ஆண்டு நவம்பர் 25 ஆம் தேதி, இனவரைவியல் காட்சியகம் கொண்ட இந்த அருங்காட்சியகம் பொதுமக்களுக்கு முறையாகத் திறக்கப்பட்டது.

## மேற்கோள்கள்


பகுப்பு:நாகாலாந்தின் பண்பாடு
பகுப்பு:கோகிமா மாவட்டம்
பகுப்பு:அருங்காட்சியகங்கள்
ஒப்புரவு செவ்வாய்

**ஒப்புரவு செவ்வாய்** (*Shrove Tuesday*) என்பது திருநீற்றுப் புதனுக்கு முந்தைய நாள். இந்நாளில் பாவங்களை அறிக்கையிடல், பாவமன்னிப்பு பெறுதல், கடந்த ஆண்டு புனித வாரத்தில் பயன்படுத்திய குருத்தோலைகளை எரித்தல், ஒருவரின் தவக்கால பலியை அப்பங்களையும் பிற இனிப்புகளையும் உண்டு நிறைவு செய்தல் போன்ற நிகழ்வுகள் மூலம் பல கிறித்துவ நாடுகளில் கடைபிடிக்கப்படுகிறது.

## மேற்கோள்கள்

## வெளி இணைப்புகள்
* Worldwide Pancake Recipes: A collection of recipes from different countries

பகுப்பு:கிறித்தவத் திருநாட்கள்
பகுப்பு:பிரித்தானியப் பண்பாடு
பகுப்பு:அயர்லாந்துப் பண்பாடு
பகுப்பு:பெப்ரவரி சிறப்பு நாட்கள்
பகுப்பு:மார்ச் சிறப்பு நாட்கள்
இசை மற்றும் நிகழ்த்துக் கலைகளுக்கான மண்டல சிறப்பு மையம்

**இசை மற்றும் நிகழ்த்துக் கலைகளுக்கான மண்டல சிறப்பு மையம்** (*Regional Centre of Excellence for Music & Performing Arts*) இந்தியாவின் நாகாலாந்து மாநிலத் தலைநகரமான கோகிமா மாவட்டத்தில் உள்ள இயோட்சோமாவில் அமைந்துள்ளது. 2004ஆம் ஆண்டு தொடங்கப்பட்ட இசை மற்றும் கலை நிகழ்ச்சிகளுக்கான இச்சிறப்பு மையம் 2013 ஆம் ஆண்டு நாகாலாந்தின் முதலமைச்சரால் முறையாகத் திறந்து வைக்கப்பட்டது. பண்பாட்டு மையமான இந்த மையத்தில் பல்நோக்கு மண்டபம் மற்றும் சமகால கலைகளின் காட்சியறை போன்றவை உள்ளன. கலைஞர்கள் தங்கள் கலைகளை காட்சிப்படுத்தவும் விற்கவும் இம்மையம் உதவுகிறது.

## மேற்கோள்கள்

பகுப்பு:நாகாலாந்தின் பண்பாடு
பகுப்பு:கோகிமா மாவட்டம்
அம்பிவலி குகைகள்

**அம்பிவலி குகைகள்** (ஆங்கிலம்: Ambivali Caves) அல்லது **அம்பிவலி லெனி** என்பது மஹாராஷ்டிராவின் ராய்காட் மாவட்டத்தில் உள்ள நேரல் (नेरळ ) அருகே உள்ள பௌத்த குகைகளின் தொகுப்பு ஆகும், இது கல்யாணுக்கு தென்கிழக்கே 8 கி.மீ. தொலைவில் அமைந்துள்ளது. குகைகள், ஓர் ஆற்றின் குழிவான பகுதியில் அமைந்துள்ள, தாழ்வான மலையில் வெட்டப்பட்டுள்ளன. இங்கு தாழ்வாரம் மற்றும் பல நீர் தொட்டிகளுடன் கூடிய 12 விகாரை அறைகள் உள்ளன. தாழ்வார  தூணில் பிராமி எழுத்துகளில் பொறிக்கப்பட்ட கல்வெட்டு ஒன்று கண்டறியப்பட்டுள்ளது.

## மேற்கோள்கள்கள்

பகுப்பு:பௌத்த யாத்திரைத் தலங்கள்
புத்தகோல்

**புத்தகோல்** (ஆங்கிலம்: Budhakol) என்பது ஒடிசாவின் மரபார்ந்த சுற்றுலா தலமாகும், இது இந்தியாவின் ஒடிசாவில் உள்ள கஞ்சம் மாவட்டத்தில் புகுடா (ஆங்கிலம்: Buguda) தொகுதியில் அமைந்துள்ளது.   இது மாவட்ட தலைமையகத்தில் இருந்து சுமார் 92 கி.மீ தொலைவில் அமைந்துள்ளது. மரபார்ந்த இத்தலம் பசுமையான மரங்கள், குகைகள், கோவில்கள் மற்றும் வற்றாத நீர்வீழ்ச்சிகளுக்கு பெயர் பெற்றது, இத்தலம் சுற்றுலாப் பயணிகளை வெகுவாக ஈர்க்கிறது.  ஐந்து கோயில்கள் கொண்ட தொகுப்பு இந்த இடத்தின் மற்றொரு சிறப்பாகும். பஞ்ச மகாதேவர் கோவில் என்று புகழ் பெற்ற ஸ்ரீ ஸ்ரீ மகரேசுவர் சுவாமி, ஸ்ரீ ஸ்ரீ கங்காதரேஸ்வர் சுவாமி, ஸ்ரீ ஸ்ரீ ஜகதீஸ்வர் சுவாமி, ஸ்ரீ ஸ்ரீ சித்தேஸ்வர் சுவாமி, ஸ்ரீ ஸ்ரீ புத்தேஸ்வர் சுவாமி ஆகிய ஐந்து கோவில்கள் இங்கு உள்ளன.

## வரலாறு
புத்தகோல் என்ற இடத்தின் பெயர் *பதேஸ்வரா* என்பதிலிருந்து உருவானது. அதாவது தியான நிலையில் இருக்கும் புத்தர் என்பது இதன் பொருள். புத்தர் இந்த இடத்திற்கு வந்ததாக திடமாக நம்பப்படுகிறது. ஹூன்ட்சாங் என்ற இடத்திற்குச் சென்று, புத்தர்  பௌத்தர்களின் கற்றல் மற்றும் கற்பித்தலைக் கண்டாராம். இது பௌத்தத்தைக் கற்றுக்கொள்வதற்கான சிறந்த இடம் என்றும் கருதினாராம். பஞ்சுமகாதேவர் கோவில்கள் ஜகத்குரு ஆதிசங்கராச்சாரியார் காலத்தில் கட்டப்பட்டதாக நம்பப்படுகிறது. எனவே இந்த இடம் பௌத்தம் மற்றும் இந்து மதம் இரண்டின் கலவையாகத் திகழ்கிறது. 

## சுற்றுலா
புத்தகோல் இதன் பௌத்த கலாச்சாரத்திற்காக பரவலாக அறியப்படும் தலமாகும். இந்த இடத்தில் பல பௌத்த எச்சங்கள் காணப்படுகின்றன. இவ்விடத்தில் பௌத்தர்கள் தங்கியிருக்கலாம் என்றும் எண்ணத் தோன்றுகிறது. இந்த இடத்தின் சிறப்பு அம்சம் என்னவெனில் குகைகள், காடுகள் மற்றும் நீர்வீழ்ச்சி ஆகியவற்றின் கலவையாகும், ஐந்து கோயில்களின் தொகுப்பையும் சுற்றுலா பயணிகள் கட்டாயம் பார்க்க வேண்டும்.  இங்குள்ள 42 அடி உயரமுள்ள சிவன் மற்றும் பார்வதியின் சிலைகளை இந்திய இளவரசி இப்சிதா பதி  (ஆங்கிலம்: Ipsita Pati) நன்கொடையாக அளித்துள்ளார்:

### குகை
புத்தகோல் என்பது யாத்ரீகர்கள் மற்றும் சுற்றுலாப் பயணிகள் அடிக்கடி வருகை தரும் ஒரு அறிவியல் தலமாகும். குகைகள் இத்தலத்தின் மிகவும் கவர்ச்சிகரமான அம்சங்களில் ஒன்றாகும். புகுடாவிலிருந்து வடக்கே 3 கி.மீ. தொலைவில் இந்த இடம் அமைந்துள்ளது. மலையின் உச்சியில் ஏறும் போது, தெற்கே ஒரு மிகப் பெரிய கல்லைக் காணலாம். இது *பத்தரகாய்* என்று அழைக்கப்படுகிறது.  ஒரே மலையில் சுற்றுலாப் பயணிகள் வெவ்வேறு குகைகளைக் காணலாம். பௌத்த பிக்குகள் தங்கி தியானம் செய்யும் *சித்த கும்பா* அவற்றில் ஒன்று. *தயானா* என்ற மற்றொரு குகையும்  உள்ளது. கோவிலுக்கு செல்லும் மலைப்பாதையில் சுமார் 495 படிகள் உள்ளன.

### நீர்வீழ்ச்சிகள்
மலைகளின் மேல் பகுதியில் ஒரு வற்றாத நீரோடையிலிருந்து, *பஞ்சுரியா* என்ற நீர்வீழ்ச்சி உருவாகிறது. அருவியில் இருந்து வரும் தண்ணீர், 25 அடி உயரத்தில் இருந்து ஆலமரத்தின் மீது பாய்ந்து, தூவானமாக சிதறுகிறது. *பஞ்சுரியா* நீர்வீழ்ச்சியின் நீர் மருத்துவ குணங்களைக் கொண்டதாக நம்பப்படுகிறது.  

## திருவிழாக்கள்

* மஹாசப்தமி
* சம்பா தசமி
* ரத யாத்திரை
* தண்டா யாத்ரா (ஏப்ரல்)
* துர்கா பூஜை
* காளிபூஜை
* போல்பம்
* கார்த்திகைபௌர்ணமி
* மஹாசிவராத்திரி

## மேற்கோள்கள்

பகுப்பு:கஞ்சாம் மாவட்டம்

பகுப்பு:ஒரிசாவில் உள்ள குகைகள்
நிசாம் அரண்மனை

**நிசாம் அரண்மனை** (*Nizam Palace*) என்பது இந்திய மாநிலமான மேற்கு வங்காளத்தின் தலைநகரான கொல்கத்தாவில் (முன்னர் கல்கத்தா என அழைக்கப்பட்டது) போஸ் சாலையில் உள்ள ஒரு பாரம்பரிய அடுக்குமாடி கட்டிடமாகும். இது 1933-ல் கட்டப்பட்டது. ஐதராபாத்தின் 7வது நிசாம் மிர் உஸ்மான் அலி கான், ஜே.சி கால்ஸ்டான் (1859-1947) என்று அழைக்கப்படும் ஆர்மீனிய வம்சாவளியைச் சேர்ந்த ஜோஹன்னசு கராபி என்பவரிடமிருந்து தனது கொல்கத்தா இல்லமாக இதை வாங்கினார். இங்கு வருகைபுரிந்த விருந்தினர்களில் 8வது மன்னர் எட்வர்ட் அடங்குவர். முதலாம் உலகப் போரின் போது இந்த அரண்மனை மருத்துவமனையாகப் பயன்படுத்தப்பட்டது.

## வரலாறு
கால்ஸ்டான் தனது மனைவியின் அன்பின் நினைவாக இந்த மாளிகையைக் கட்டினார். இதற்கு கால்ஸ்டான் பூங்கா என்று பெயரிட்டார். பின்னர் 1933-ல் ஐதராபாத் நிசாம் மிர் உஸ்மான் அலி கானுக்கு இந்த அரண்மனை விற்கப்பட்டது. நிசாம் ஆரம்பத்தில் இதற்குச் *சபா அரண்மனை* என்று பெயரிட்டார். இதன் பெயர் பின்னர் நிசாம் அரண்மனை என இதன் பெயர் மாற்றப்பட்டது.

## மேற்கோள்கள்

## மேலும் படிக்க

* நிஜாம் அரண்மனை மற்றும் ஜே.சி கால்ஸ்டானின் புராணக்கதை
* கால்ஸ்டான் பூங்கா

பகுப்பு:அரண்மனைகள்
அக்தர் மொகியுதின்

**அக்தர் மொகியுதின்** (*Akhtar Mohiuddin*) இந்தியாவின் சம்மு காசுமீர் மாநிலத்தைச் சேர்ந்த ஓர் எழுத்தாளர் ஆவார். காசுமீரி மொழியில் எழுதிய நாவலாசிரியர், நாடக ஆசிரியர் மற்றும் சிறுகதை எழுத்தாளர் என பன்முகங்களுடன் அறியப்படுகிறார். 1928 ஆம் ஆண்டு ஏப்ரல் மாதம் 17 ஆம் தேதியன்று சிறீநகரில் பிறந்தார். இவரது இயற்பெயர் குலாம் மொகியுதின் வானி என்பதாகும். நவீன காசுமீரி இலக்கியத்தின் வளர்ச்சிக்கு குறிப்பிடத்தக்க பங்களிப்பைச் செய்தார். தோடு தாக் என்ற இவரது நாவல் காசுமீரி மொழியில் எழுதப்பட்டு வெளியிடப்பட்ட முதல் நாவலாகக் கருதப்படுகிறது. சத் சங்கர் என்ற சிறுகதைத் தொகுப்பிற்காக 1958 ஆம் ஆண்டு அக்தருக்கு சாகித்ய அகாடமி விருது வழங்கப்பட்டது.

அக்தர் மொகியுதின் ஆரம்பத்தில் உருதுவில் எழுதினார். சத் சங்கர் மற்றும் சோன்சல் என்பவை இவர் எழுதிய  சிறுகதைத் தொகுப்புகளாகும். சில நாடகங்களையும் எழுதினார். மனித இயல்பைச் சித்தரிப்பதும், மனித இயல்பைக் கையாளுவதும் இவரது எழுத்துக்களின் முக்கிய அம்சங்களாகும். இந்திய அரசு இவருக்கு 1968 ஆம் ஆண்டில் பத்மசிறீ விருதை வழங்கியது. "காசுமீரின் தேசிய நாயகனாக" கருதப்பட்ட மக்பூல் பட் தூக்கிலிடப்பட்டதற்கு எதிர்ப்பு தெரிவித்து பத்மசிறீ  விருதை அக்தர் திருப்பி அளித்தார்.

அக்தர் மொகியுதின் 2001 ஆம் ஆண்டில் காலமானார்.

## மேற்கோள்கள்

## மேலும் வாசிக்க
* 

பகுப்பு:1928 பிறப்புகள்
பகுப்பு:2001 இறப்புகள்
பகுப்பு:இந்திய எழுத்தாளர்கள்
பகுப்பு:சாகித்திய அகாதமி விருது பெற்றோர்
பகுப்பு:பத்மசிறீ விருது பெற்றவர்கள்
பகுப்பு:ஜம்மு காஷ்மீர் மக்கள்
அனில் பனச்சூரன்

**அனில் பனச்சூரன்** (*Anil Panachooran*) (20 நவம்பர் 1969 - 3 ஜனவரி 2021) என்பவர் இந்தியாவைச் சேர்ந்த ஓர் எழுத்தாளர் ஆவார். 1969 ஆம் ஆண்டு நவம்பர் மாதம் 20 ஆம் தேதியன்று அனில் பிறந்தார். வழக்கறிஞர், கவிஞர் மற்றும் பாடலாசிரியர் என பன்முகங்களுடன் இயங்கினார். மலையாளத் திரையுலகில் பணியாற்றினார்.  அனிலின் கடைசி பாடல் வரிகள் "வித்தின் செகண்ட்சு (2021) என்ற திரைப்படத்திற்காக எழுதப்பட்டது. இறப்பதற்கு சில மணிநேரங்களுக்கு முன்பு தனது பாடலின் கடைசி வரிகளை எழுதி முடித்தார். 
## இறப்பு
இந்தியாவில் கோவிட்-19 தொற்றுநோய்களின் போது கோவிட்-19 நோயால் பாதிக்கப்பட்ட இவர் சிகிச்சையில் இருந்தபோது  மாரடைப்பு ஏற்பட்டு 2021 ஆம் ஆண்டு சனவரி மாதம் 3 ஆம் தேதியன்று இறந்தார். இறந்தவுடன், உறவினர்கள் பிரேத பரிசோதனைக்கு கோரிக்கை விடுத்தனர். பின்னர் காவல்துறையினர் இயற்கைக்கு மாறான மரணம் என்று வழக்கு பதிவு செய்தனர்.

## விருதுகள்
* சிறந்த பாடலாசிரியருக்கான ஆசியாநெட் திரைப்பட விருது -2008
* சிறந்த பாடலாசிரியருக்கான பிலிம்பேர் திரைப்பட விருது -2008
## மேற்கோள்கள்

## புற இணைப்புகள்
* 

பகுப்பு:1969 பிறப்புகள்
பகுப்பு:2021 இறப்புகள்
பகுப்பு:இந்திய எழுத்தாளர்கள்
பகுப்பு:கேரள மக்கள்
பகுப்பு:ஆலப்புழை மாவட்ட மக்கள்
பகுப்பு:மலையாளத் திரைப்பட நடிகர்கள்
பகுப்பு:மலையாள மக்கள்
தில்வார் கான்

**தில்வார் கான்** (*Dilwar Khan*) வங்காள தேசத்தைச் சேர்ந்த ஒரு கவிஞர் ஆவார். 1937 ஆம் ஆண்டு சனவரி மாதம் முதல் தேதியன்று இவர் பிறந்தார். கோனோ மனுசர் கோபி என்றழைக்கப்படும் மக்கள் கவிஞராக அறியப்படும் தில்வார் கானுக்கு 1980 ஆம் ஆண்டு வங்காளதேச அகாடமியின் இலக்கிய விருது வழங்கப்பட்டது. 2008 ஆம் ஆண்டு இரண்டாவது உயரிய குடிமக்கள் விருதான எகுசே பதக்கத்தையும் வங்காள தேச அரசாங்கம் இவருக்கு வழங்கிச் சிறப்பித்தது.

பிரித்தானிய இந்தியாவின் ஒரு பகுதியான வங்காளதேசத்தின் 64 மாவட்டங்களில் ஒன்றான சில்கெட்டு மாவட்டம் தெற்கு சுர்மாவில் உள்ள பார்தோகோலாவில் தில்வார் கான் பிறந்தார். 1981 ஆம் ஆண்டு இவருக்கு வங்காளதேச அகாடமியின் உறுப்பினர் தகுதி கிடைத்தது. 2013 ஆம் ஆண்டு அக்டோபர் மாதம் 10 ஆம் தேதியன்று தில்வார் கான் காலமானார்.
## மேற்கோள்கள்

பகுப்பு:1937 பிறப்புகள்
பகுப்பு:2013 இறப்புகள்
பகுப்பு:வங்காளதேச எழுத்தாளர்கள்
நீலம் சர்மா

**நீலம் சர்மா** (*Neelum Sharma*) இந்தியாவைச் சேர்ந்த ஒரு செய்தித் தொகுப்பாளர் ஆவார். 1969 ஆம் ஆண்டு பிறந்த இவர் தூர்தர்சனின் அறிவிப்பாளர்களில் ஒருவராக நன்கு அறியப்பட்டார். இந்தியாவில் பெண்களுக்காக வழங்கப்படும் மிக உயரிய குடிமக்கள் விருதான நாரி சக்தி புரசுகார் விருதைப் பெற்றுள்ளார். 
## வாழ்க்கை

தேயசுவினி என்ற நிகழ்ச்சியின் மூலம், இந்தியாவின் பெண்கள் சாதனையாளர்களை நீலம் மையப்படுத்தினார்.  ஓர் ஆவணப்படத் தயாரிப்பாளராகவும் 60 ஆவணப்படங்களை எடுத்துள்ளார்.  நீலம் சர்மா 1995 ஆம் ஆண்டு முதல்  தூர்தர்சனில் தனது வாழ்க்கையைத் தொடங்கினார். 20 ஆண்டுகளுக்கும் மேலாக தொலைக்காட்சியுடன்  தொடர்புடையவராக பணியில் இருந்தார். 17 ஆகஸ்ட் 2019 ஆம் ஆண்டு ஆகத்து மாதம் 17 ஆம் நாள் தனது 50 வயதில் புற்றுநோயால் இறந்தார்.
## மேற்கோள்கள்

பகுப்பு:2019 இறப்புகள்
பகுப்பு:1969 பிறப்புகள்
பகுப்பு:ஊடகத் துறையினர்
பகுப்பு:நாரி சக்தி விருது பெற்றவர்கள்
சிங்பான் வனவிலங்கு சரணாலயம்

**சிங்பான் வனவிலங்கு சரணாலயம்** (*Singphan Wildlife Sanctuary*) இந்தியாவின் நாகாலாந்து மாநிலம் மோன் மாவட்டத்தில் அமைந்துள்ளது. 2018 ஆம் ஆண்டு ஆகத்து மாதம் 16 ஆம் நாளன்று  நாகாலாந்து அரசாங்கம் இச்சரணாலயத்தை யானைகள் காப்பகமாக அறிவித்தது. 'சிங்பன் யானைகள் காப்பகம்' என்றும் அழைக்கப்படும் இச்சரணாலயம் நாட்டின் 30 ஆவது யானைகள் காப்பகமாகும்.
## அமைவிடம்
சிங்பான் வனவிலங்கு சரணாலயம் 5825 ஏக்கர் அல்லது 23.57 சதுர கி.மீ பரப்பளவைக் கொண்டுள்ளது.  நாகாலாந்தின் வடமேற்கு பகுதியில் அமைந்துள்ள சிங்பன் வனவிலங்கு சரணாலயம் அசாமில் அமைந்துள்ள அபய்பூர் காப்புக்காடுகளுடன் தன் எல்லையைப் பகிர்ந்து கொள்கிறது.
## தாவரங்களும் விலங்குகளும்

வனவிலங்கு சரணாலயத்தில் பல்வேறு வகையான தாவரங்கள் மற்றும் விலங்குகள் உள்ளன. மரங்களும் மருத்துவ குணமும் நிறைந்த மரங்கள் இங்கு வளர்கின்றன. காட்டு அல்லிகள், மேப்பிள் மரங்கள், வெள்ளை மந்தாரைகள், நீல வாண்டா போன்றவை இங்கு காணப்படும் சில வகையான மூலிகைகளும் , உண்ணக்கூடிய தாவரங்களும் ஆகும். யானைகள், புலிகள், கொம்புக் கோழிகள், மலை ஆடுகள், புள்ளி சிறுத்தைகள், இருவாய்ச்சிப் பறவைகள்  போன்ற சில விலங்குகளும் இங்கு காணப்படுகின்றன.

## மேற்கோள்கள்


பகுப்பு:மோன் மாவட்டம்
பகுப்பு:நாகாலாந்தின் புவியியல்
அலி இமாம்

**அலி இமாம்**  (Ali imam)  வங்காளதேச நாட்டைச் சேர்ந்த குழந்தைகள் எழுத்தாளர் ஆவார். ஒளி ஒலிசார்  காட்சி அமைப்பாளராகவும் செயற்பட்டார்.  பல அறிவியல் கதைகளையும் , குழந்தைகளுக்கான பயணக் கதைகளையும் எழுதியுள்ளார். 2001 ஆம் ஆண்டு சிறார் இலக்கியத்தில் இவருக்கு வங்காளதேச அகாடமியின் இலக்கிய விருது வழங்கப்பட்டது.

## குழந்தைப் பருவம்
அலி இமாம் பிராமணபரியாவில் பிறந்தார். பிறந்த ஆறு மாதங்களுக்குப் பிறகு, இவரது முழு குடும்பமும் டாக்காவிற்கு மாறியது. தனது குழந்தைப் பருவத்தை பழைய டாக்காவின்  லிங்கன் சாலையின் தட்டாரிபசாரில் உள்ள நவாப்பூரில் கழித்தார்.

## வேலை

இமாம் 630 எண்ணிக்கைக்கும் மேற்பட்ட புத்தகங்களை எழுதியுள்ளார். கிட்டத்தட்ட 40 புத்தகங்களை மொழிபெயர்த்துள்ளார். குழந்தை உளவியல், மனிதநேயம் மற்றும் சாகசம் ஆகியவை இவரது எழுத்தில் காணப்படுகின்றன.

இமாம் வங்காளதேச தொலைக்காட்சியின் பொது மேலாளராக இருந்தார். 2006 ஆம் ஆண்டு பணியில் இருந்து ஓய்வு பெற்றார்.

## மேற்கோள்கள்

## புற இணைப்புகள்

பகுப்பு:1950 பிறப்புகள்
பகுப்பு:வங்காள எழுத்தாளர்கள்
பகுப்பு:டாக்கா நபர்கள்
பகுப்பு:வாழும் மக்கள்
மோகித்து கமல்

**மோகித்து கமல்** (*Mohit Kamal*) வங்காளதேச நாட்டைச் சேர்ந்த ஒரு மனநல மருத்துவர் ஆவார். புனைகதை எழுத்தாளராகவும் இவர் அறியப்படுகிறார். குழந்தை இலக்கியத்திற்கான பங்களிப்பை அங்கீகரிக்கும் வகையில், 2011 ஆம் ஆண்டு  அக்ரானி வங்கி சிசு அகாடமியின் குழந்தை இலக்கிய விருது இவருக்கு வழங்கப்பட்டது. புனைகதை பிரிவில் வங்காளதேச அகாடமியின் இலக்கிய விருதும் 2018 ஆம் ஆண்டு மோகித்து கமலுக்கு வழங்கப்பட்டது.

## இளமைப் பருவம்
மோகித்து கமல் 2 ஜனவரி 1960 ஆம் ஆண்டு சனவரி மாதம் 2 ஆம் தேதியன்று சிட்டகாங்கின் சாண்ட்விப் துணை மாவட்டத்தில்  அசாதுல் அக் மற்றும் மசூதா காதுன் ஆகியோருக்கு மகனாகப் பிறந்தார். சிட்டகாங் கல்லூரிப் பள்ளி மற்றும் கல்லூரியில் இடைநிலைக் கல்வியையும், சிட்டகாங் கல்லூரியில் உயர்நிலைக் கல்வியையும் முடித்தார். சில்கெட்டு ஒசுமானி மருத்துவக் கல்லூரியில் மருத்துவப் பட்டம் பெற்றார்.

## விருதுகள்
* அக்ரானி வங்கி சிசு அகாடமி குழந்தை இலக்கிய விருது (2011)
* வங்காளதேச அகாடமி இலக்கிய விருது (2018)

## மேற்கோள்கள்

பகுப்பு:1937 பிறப்புகள்
பகுப்பு:2013 இறப்புகள்
பகுப்பு:வங்காளதேச எழுத்தாளர்கள்
கிறிஸ்தவ நாடு

**கிறிஸ்தவ நாடு** அல்லது **கிறித்துவ அரசு** என்பது கிறிஸ்தவ மதத்தின் ஒரு வடிவத்தை தன் அதிகாரப்பூர்வ மதமாக அங்கீகரிக்கும் ஒரு நாடு ஆகும்.  பெரும்பாலும் இந்நாடு, ஒரு அரசு தேவாலயத்தைக் கொண்டிருக்கும். இந்த ஆலயம் அரசாங்கத்தை ஆதரிக்கும், அரசாங்கத்தால் ஆதரிக்கபட்டு இயங்கும் ஓர் அமைப்பாகும்.

thumb|300x300px|கிறித்துவத்தை தங்கள் தேசிய மதமாக கொணடுள்ள நாடுகள் நீல நிறத்தில் இருப்பவை.

அர்மேனியா, அபிசீனியா, ஜார்ஜியா, ரோமானியப் பேரரசு மற்றும் பைசண்டைன் பேரரசு ஆகியவை முதன்முதலாக தங்களை கிறிஸ்தவ நாடுகளாக அறிவித்தன.

இன்று, பல நாடுகள் அதிகாரப்பூர்வமாக தங்களை கிறிஸ்தவ அரசுகளாக அடையாளப்படுத்துகின்றன அல்லது அரசு தேவாலயங்களைக் கொண்டுள்ளன. இந்த நாடுகளில் அர்ஜென்டீனா, அர்மேனியா, கோஸ்டாரிகா, எல் சால்வடார், டென்மார்க் (கிரீன்லாந்து உட்பட),இங்கிலாந்து, எத்தியோப்பியா, பரோயே தீவுகள், ஜார்ஜியா, கிரீசு, ஹங்கேரி, ஐஸ்லாந்து, லிச்சென்ஸ்டீன், மால்டா, மொனாக்கோ, நார்வே, சமோவா, செர்பியா, டோங்கா, துவாலு, வாடிகன் நகரம், மற்றும் ஜாம்பியா ஆகியவை அடங்கும்.

ஒரு கிறிஸ்தவ அரசானது, மதச்சார்பற்ற அரசுகள், இறைமறுப்பு அரசுகள், அல்லது யூத அரசுகள், அல்லது இசுலாமிய அரசுகள் போன்ற மற்ற அரசுகளுக்கு முரணாக உள்ளது.

## மேற்கோள்கள்

பகுப்பு:கிறித்தவ அமைப்பின் வகைகள்
பி. ஆர். சீனிவாசன்

**பி. ஆர். சீனிவாசன்** (*P. R. Srinivasan*)(27 ஜூன் 1920-திசம்பர் 8, 2011) என்பவர் இந்தியக் கல்வெட்டு நிபுணர், தொல்பொருள் ஆராய்ச்சியாளர் மற்றும் சென்னை அரசு அருங்காட்சியகத்துடன் தொடர்புடைய கலை வரலாற்றாசிரியர் ஆவார்.

சீனிவாசன் 1946 முதல் 1959 வரை அரசு அருங்காட்சியகத்தில் கலை மற்றும் தொல்லியல் துறைக்கான காப்பாளராகவும், 1976 முதல் 1978 வரை இந்தியத் தொல்பொருள் ஆய்வுத் துறையின் கல்வெட்டு பிரிவின் இயக்குநராகவும் பணியாற்றினார். சீனிவாசன் *தென்னிந்தியாவின் வெண்கலங்கள்* (1963) என்ற தொகுப்பினை எழுதியதற்காக நன்கு அறியப்பட்டார். இது அரசு அருங்காட்சியகத்தின் செய்தி மடலாக வெளியிடப்பட்டது. க. அ. நீலகண்ட சாஸ்திரியின் *தி* சோழ மகத்தான படைப்பு 1955 பதிப்பில் இவரது விளக்கப்படம் வெளியிடப்பட்டுள்ளது. சீனிவாசன் 1976 முதல் 1978 வரை தலைமைக் கல்வெட்டாளராக இருந்தார். இவர் தென்னிந்தியக் கல்வெட்டுகள் தொகுதி 16 மற்றும் *எபிகிராஃபியா இண்டிகா* தொகுதி. 39ஐ தொகுத்துள்ளார். சீனிவாசன் திசம்பர் 8, 2011 அன்று இறந்தார்.

## மேற்கோள்கள்

## வெளி இணைப்புகள்

* 
பகுப்பு:இறந்த ஆண்டு குறிப்பிடப்படவில்லை
பகுப்பு:1920 பிறப்புகள்
பகுப்பு:2011 இறப்புகள்
பகுப்பு:கல்வெட்டியல்
தெமெ

thumb|250x250px| நீதிபதி தேர்வுக்காக வாக்கெடுப்புக்குப் பயன்படுத்தப்பட்ட, அடையாள வில்லைகள் (பெயர், தந்தையின் பெயர், தெமெ)
[thumb| ஏதெனியன் நகர அரசை ( ''பொலிஸ்'' ) நகர்ப்புறம் (இளஞ்சிவப்பு), உள்நாடு (பச்சை), கடலோரம் (நீலம்) போன்ற மண்டலங்களாக [கிளீசுத்தனீசு பிரித்தார்.]]
பண்டைய கிரேக்கத்தில்,  **தெமெ** (**',   **δῆμος''' , பன்மை: டெமோய், δημοι) என்பது ஏதென்சு மற்றும் பிற நகர அரசுகளின் புறநகர் அல்லது துணை நிர்வாகப் பிரிவாகும்.  கிராமப்புற நிலப்பகுதிகளை உட்பிரிவுகளாக கொண்ட தெமெக்கள்  கிமு 6 ஆம் நூற்றாண்டிலும், அதற்கு முந்தைய காலத்திலும் இருந்ததாகத் தெரிகிறது. ஆனால் கிமு 508 இல் கிளீசுத்தனசின் அரசியல் சீர்திருத்தங்கள் வரை இவை குறிப்பிடக்கூடியதான முக்கியத்துவத்தைப் பெறவில்லை. அந்த சீர்திருத்தங்களினால், தெமெவில் நிரந்தரமாக வசிப்பவர்கள், அவர்களின் சந்ததியினருக்கு குடியுரிமை வழங்கப்பட்டு பூலி என்னும் மக்கள் அவையின் உறுப்பினர்களாக ஆயினர். அதற்கு முன், ஏதென்சில் குடியுரிமை என்பது ஒரு குறிப்பிட்ட பிரிவினருக்கு அல்லது குடும்பக் குழுவைச் சேர்ந்தவர்களுக்கு மட்டுமே வழங்கப்பட்டு வந்தது. கிளீசுதனசின் சீர்திருத்தங்களின் முடிவில், ஏதென்சு 139 தெமெக்களாக பிரிக்கப்பட்டது  அதில் பெரெனிகிடாய் (கிமு 224/223 இல் நிறுவப்பட்டது), அப்பல்லோனிஸ் (கிமு 201/200) மற்றும் ஆன்டினோயிஸ் (126 இல் சேர்க்கப்பட்டது) /127) ஆகியவை அடங்கி இருந்தன. அரசின் அடிப்படை நிர்வாக அலகுகளாக தெமெக்கள் ஆக்கப்பட்டன. அதன் அடிப்படையிலேயே பூலிக்கு உறுப்பினர்கள் தேர்ந்தெடுக்கப்பட்டதால் அதுவரை அதிகாரத்தில் ஆதிக்கம் செலுத்திய பிரபுத்துவ குடும்பக் குழுக்களின் ஆதிக்கத்தை இது பலவீனப்படுத்தியது. 

ஒரு தெமெ இன்றைய தாலுக்காக்கள் போல ஓரளவு செயல்பட்டது. உண்மையில் எலியூசிஸ்  மற்றும் அச்சார்னே போன்ற சில தெமெக்கள்  உண்மையில் குறிப்பிடத்தக்க அளவில் நகரங்களாக இருந்தன. ஒவ்வொரு தெமெவிலும் அதன் விவகாரங்களை மேற்பார்வையிடும் டெமார்ச்சஸ் என்னும் நிர்வாக அதிகாரி இருந்தார். பல்வேறு குடிமை, சமயம, இராணுவ அதிகாரிகள் பல்வேறு தெமெக்களில் இருந்தனர். தெமெக்கள் அவர்களின் சொந்த சமய விழாக்களை நடத்தி வருமானத்தை சேகரித்து செலவு செய்தன. 

## குறிப்புகள்

பகுப்பு:பண்டைய ஏதென்சு
அஞ்சலி காந்துவாலா

**அஞ்சலி காந்துவாலா**  (*Anjali Khandwalla*) இந்தியாவின் குசராத்து  மாநிலத்தைச் சேர்ந்த  ஒரு சிறுகதை எழுத்தாளர் ஆவார். 1940 ஆம் ஆண்டில் இவர் பிறந்தார். ஒரு பாடகராகவும் இவர் அறியப்படுகிறார். ஆவார். 

1970 ஆம் ஆண்டு முதல் 1975 ஆம் ஆண்டு வரை கனடாவின் மாண்ட்ரீலில் உள்ள வானியர் கல்லூரியில் விரிவுரையாளராக பணிபுரிந்தார். 1975 ஆம் ஆண்டு இந்தியாவிலுள்ள அகமதாபாத்திற்குச் சென்று அங்கு குடியேறினார். 

## பணிகள்
*இலீலோ சோக்ரோ* என்ற பதின்பருவக் கதைத் தொகுப்பை அஞ்சலி எழுதியிருந்தார்.  அங்கினி இமரேட்டோ (1988)   என்பது பதினைந்து கதைகளைக் கொண்ட இவரது சிறுகதைத் தொகுப்பாகும். இந்த கதைகள் சூழ்நிலைகளின் உருவாக்கம், அவற்றின் விளக்கங்கள் மற்றும் வெளிப்பாடுகள் போன்றவற்றால் கவனத்தை ஈர்க்கின்றன. அஞ்சலியின்  மற்றொரு சிறுகதைத் தொகுப்பான குகாட் கி பேட் கோல் அனைவராலும்  நன்கு பாராட்டப்பட்டது. இதில் "சண்ட்லானோ வியாப்" மற்றும் *சக்திபேட்டு* ஆகியவை பெண்களை மையமாகக் கொண்ட கதைகளாகும்.  

மூன்றாவது சிறுகதைத் தொகுப்பான  *அரிசம யாத்ரா* 2019 ஆம் ஆண்டு இவரது  மரணத்திற்குப் பின் வெளியிடப்பட்டது.

## மேற்கோள்கள்

பகுப்பு:2019 இறப்புகள்
பகுப்பு:1940 பிறப்புகள்
பகுப்பு:இந்திய எழுத்தாளர்கள்
பகுப்பு:குஜராத் மக்கள்